« Латын графикасына кіріспе » тақырыбындағы 5-сыныптың қазақ тілі пәнін негізге ала отырып жасаған факультатив сабақтың жоспары

|  |  |  |  |  |
| --- | --- | --- | --- | --- |
| Р/с | Сабақтың тақырыбы  | Сағат саны  | мерзімі | Пайдаланған әдебиеттер  |
| 1 | Қазақ әліпбиінің тарихы  | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 2 | Латын графикасының шығу тарихы  | 1 |  | ҚР Президенті Н.Ә. Назарбаевтың «Болашаққа бағдар: рухани жаңғыру» атты мақаласы (2017 жылғы 12 сәуір), мультимедиялық таныстырылым, бейнежазба, ғаламтор және БАҚ материалдары. |
| 3 | A a [а] және Á á [ә]әріптері | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 4 | B b [бы] әрпі | 1 |  |  |
| 5 | D d [ды] әрпі | 1 |  |  |
| 6 | E e [е] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 7 | F f [фы] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары.. |
| 8 | G g [гі] Ǵ ǵ [ғы] әріптері | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 9 | H h [хы] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 10 | İ i̇ [і] және I ı [іи] әріптері | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 11 | J j [жы] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 12 | K k [кі] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 13 | L l [ыл] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 14 | M m [мы] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 15 | N n [ны] және Ń ń [ың] әріптері | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 16 | O o [о] және Ó ó [ө] әріптері | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 17 | P p [пы] әрпі | 1 |  | Мультимедиялық таныстырылым, бейнежазба, ғаламтор және БАҚ материалдары. |
| 18 | Q q [қы] әрпі | 1 |  |  |
| 19 | R r [ыр] әрпі | 1 |  |  |
| 20 | S s [сы] әрпі | 1 |  |  |
| 21 | T t [ты] әрпі | 1 |  |  |
| 22 | U u [ұ] және Ú ú [ү] әріптері | 1 |  |  |
| 23 | V v [вы] әрпі | 1 |  |  |
| 24 | Y y [ы] және Ý ý [ұу] әріптері | 1 |  |  |
| 25 | Z z [зы] әрпі | 1 |  |  |
| 26 | Sh Sh [шы] әрпі | 1 |  |  |
| 27 | Ch ch [чы] әрпі | 1 |  |  |
| 28 | **Дауысты дыбыс әріптерінің емлесі** | 1 |  |  |
| 29 | **Дауыссыз дыбыс әріптерінің емлесі** | 1 |  |  |
| 30 | **ı, ý әріптерінің емлесі** | 1 |  |  |
| 31 | **Түбір сөздер емлесі Қосымшалардың жалғануы** | 1 |  |  |
| 32 | Бөлек жазылатын сөздердің емлесі | 1 |  |  |
| 33 | Дефиспен жазылатын сөздер емлесі | 1 |  |  |
| 34 | Қайталау  | 1 |  |  |
|  | Барлығы  | 34 |  |  |

**Түсінік хат**

 Ұсынылып отырған бағдарлама «Тілдерді қолдану мен дамытудың 2010 - 2020 жылдарға дейінгі Мемлекеттік бағдарламасын» жүзеге асыру мақсатына арналып жасалған.

 Биылғы жылдың өзекті бастамаларының бірі — қазақ тілінің латын әліпбиіне көшуі. Елбасымыз «Болашаққа бағдар: рухани жаңғыру» атты бағдарламалық мақаласында 2025 жылдан бастап латын әліпбиіне көшуге кірісуіміз керектігін және болашақта барлық саладағы іс-қағаздар мен оқулықтар да осы қаріппен жазылуы тиіс екенін қадап айтты. Сондай-ақ, Үкіметке қазақ тілін латын әліпбиіне көшірудің нақты кестесін жасауды тапсырып, уақыт ұттырмай бұл жұмысты қазірден бастан қолға алу қажеттігін атап өтті.Демек, көп кешікпей егемен еліміздің латын әліпбиіне көшетіні айқындалды. Ал осы межелі мақсатқа кедергісіз қол жеткізу үшін не істеу керек? Сондықтан осы бастан алдымыздағы әр шәкірт өз тілінің әліпбиімен танысып, оқи отырып, қызыққа толы әлеммен де таныс болу бала қиялын одан әрі өрбітері сөзсіз.
 **Мақсаты:** латын графикасының таңбасымен оқушыларды таныстырып, пайымдай қарап, тереңірек жан-жақты талдап, біздің ана тіліміздің сөздік қоры бай, мағынаға мол, оралымды тіл екендігін оқушыға көрсете білу.

 **Міндеттері:**

\*қазақ әліпбиіндегі әріптердің баспа түріндегі және жазбаша жазылу үлгісімен таныстыру;

\*түбір мен қосымшаның емлесін меңгерту;

\*дефиспен жазылатын сөздердің емлесін меңгерту;

\*әліпбиден түсіп қалған кириләріптерінің жазылымын меңгерту;

\*жазу және көшіріп жазу дағдысын қалыптастыру;

\*оқу дағдысын қалыптастыру;

\*тыңдалым дағдысын қалыптастыру;

\*сөздікқорды, тіл байлығын арттыру;

\*қазақ сөздерінің үндесімін үйрету, сөздің дұрыс айтылымын қалыптастыру.

 **Өзектілігі:** Оқушылардың қарым-қатынас жасауда тіліміздегі бай сөздік қорымызды пайдалана білуіне , тілдік қабілеттерін дамытуға, сауатты жаза білуге, өз ойын қазақ тілінде ауызекі сөйлеу мәнерінде жеткізе білуіне латын графикасының үлесін енгізіп, жазуын үйретіп, пайдалануға мүмкіндік береді .

 **Күтілетін нәтиже:**
Қарапайым деңгейде:
1. Қазақ әліпбиінің , латын графикасының шығу тарихымен танысады.

2. Сөйлемдерді сауатты жазады, дыбыстар әлемімен кеңірек танысады .
3. Латын графикасының негізіндегі әліпбимен танысып, жазуға үйренеді

**Атап айтқанда, жазылым бойынша:**

* қазақ әліпбиіндегі әріптердің танып, ажырата алады;
* әріптерді жазбаша түрімен жаза алады;
* емле ережесін меңгереді;
* жазба жұмыстарының барлық түрін сауатты орындай алады;
* жазбаша жаттығулар мен тапсырмаларды түсініп орындай алады;
* қатемен жұмыс жасап, өзін-өзі түзете алады.

**Оқылым бойынша:**

* қазақ әліпбиіндегі әріптердің жазбаша және баспаша түрін дұрыс ажырата алады;
* әріптердің жазбаша түрін де, баспаша түрін де оқи алады;
* нормаға сәйкес оқу дағдысын қалыптастырады;
* оқылымға арналған тапсырмаларды талапқа сәйкес орындай алады;
* латыннан кирилге, кирилден латынға оңай ауысып, тапсырмаларды дұрыс орындай алады.

**Тыңдалым бойынша:**

* ақпаратты есту арқылы сөздің айтылу дағдысын дұрыс қалыптастырады;
* тыңдалым тапсырмаларын орындау арқылы жазу және оқу дағдысын жетілдіреді;
* тыңдаған материалды түсініп, сол бойынша берілген тапсырманы
* орындау дағдысы қалыптасады;

**Басты ерекшелігі:**

* жаттығуларды орындау жеке және топтық жұмыстарға бағытталған;
* лексикалық минимум ескерілген;
* тапсырмаларды беру жеңілден күрделіге ұстанымына негізделген.

Сонымен, жоғарыдағы мақсат-міндеттер жүзеге асырылғанда, жазбаша сөйлеудің қалыптасуына түрткі болады.

**Жазбаша сөйлеудің ерекшелігі:**

Осыдан келіп жазылымның графикасы мен емлесіне мән берудің қажеттігі туындайды.

* әріптің, сөздің графикалық таңбасы арқылы іске асады;
* бұл графикалық таңбалар белгілі бір
фонемалық, мағыналық қасиетке ие болады;
* жазылым құбылысында сөйлеу әрекетінің барлық түрі қатысады.

Жазуды меңгеруде лингвистикалық жақтан үйретілетін негізгі мәселе – орфография.

Ол – белгілі бір сөзді әріптік таңбалар арқылы дұрыс жаза білудің ережесі. Мұндай ережені игермей тұрып, жазуды да, тілді де сауатты меңгеру мүмкін емес. Осыдан келіп сауат ашудың алғышарттары шығады:

* дыбысты әріппен таңбалай білу;
* каллиграфиялық талапқа сай жазу;
* емле ережелерін дұрыс түсініп, ережеге сай жаза білу.

Латын негізді жаңа әліпбидің емле ережесін үйретуде дағды қалыптастыру маңызды. Дағды қалыптастырудың негізгі шарттары:

1. Ережені білу.

2. Ережені қолдану тәсілдерін білу.

3. Дағды қалыптастыратын жаттығулар.

Жазу дағдысын қалыптастыру жолдары:

* лайық ережелерді пайдалану;
* көшіріп жазу;
* қаламмен жазу;
* жиі жазу.

Жазудың маңыздылығын түсіндіре келіп, А.Байтұрсынов: «Жаза білу үшін тілдегі дыбыстарды тани білу керек. Ол дыбыстарға арналған әріптерін тани білу керек. Таныған әріптерін жаза білу керек. Жазған әріптерін дыбысымен атай білу керек», - дейді.

Жаттығу – оқыту әдісі, бірнеше рет қайталанатын іс-әрекет, білік пен дағдыны игеруде және олардың сапасын көтеру мақсатында білік пен дағдыны дамытуда қолданылады. Сауаттылыққа үйретуде жаттығу жұмысының мәні зор. Жаттығулардың берілуі негізгі мақсат-міндетпен толықтай сәйкес келеді. Шартты түрде бұл жаттығуларды былайша топтастыруға болады:

* сабақтың белсенді лексикасын игертуге арналған жаттығулар;
* жазу дағдысын дамытуға арналған жаттығулар;
* оқу дағдысын дамытуға арналған жаттығулар;
* тыңдалымды дамытуға арналған жаттығулар;
* тақырыпты бекітуге арналған жаттығулар;
* топтық және жұптық жұмыс түрлеріне арналған жаттығулар;
* көрнекілік ұстанымын жүзеге асыруға арналған жаттығулар.

**Сабақтың белсенді лексикасын игертуге арналған жаттығулар:**

* *Сөздерді дұрыс оқып үйренейік.*
* *Сөздерді жаңа әліпбидегі әріптердің берілу ретімен жазып шығыңыз.*
* *Белсенді лексикамен сөз тіркесін жасаңыз.*
* *Бос орынға сабақтың белсенді лексикасында берілген сөздердің тиістісін қойыңыз.*
* *Сабақтың белсенді лексикасындағы сөздерден мысал келтіріңіз.*
* *Шашылған әріптерден сабақтың белсенді лексикасындағы сөздерді құрастырып жазыңыз.*
* *Сабақтың белсенді лексикасындағы сөздердің айтылымын жазыңыз.*

**Жазу дағдысын қалыптастыруға арналған жаттығулар:**

Бос орынға әріптердің тиістісін қойыңыз. Дауыстап оқыңыз.

-Берілген сөздерге қосымша жалғап, сөйлем құраңыз.

-Қажетті сөздерді қойып, берілген сөйлемдерді көшіріп жазыңыз.

-Берілген сөздерді жаңа әліпбимен жазыңыз.

-Қазақ тілінде «я» және «ию» әріптері бар кісі және жер-су атауларын жазыңыз.
Үлгі: Баянауыл

-Мәтінен «я» және «ию» әріптері бар төл сөздердітабыңыз. Сөздерді латын әрпінде жазыңыз.

- Қате жазылған сөзді табыңыз. Дұрыс нұсқасын жазыңыз.

- Ертегіден үзіндіні оқып, көшіріп жазыңыз. Біріккен сөздердің астын сызыңыз.

- Берілген сөздерді біріккен сөздер мен кіріккен сөздерге бөліп жазыңыз

- Берілген сөздерді екі топқа бөліп жазып, бірге немесе бөлек жазылу себептерін түсіндіріңіздер.

- Жақша ішіндегі сөздерді бірге не бөлек жазылатынын анықтап, мақал-мәтелдерді көшіріңіздер.

- «Сөздер банкісінен» бөлек жазылатын сөздерді теріп алып, сөйлем құраңыздар.

- Берілген сөздерге қосымша жалғап, сөйлем құраңыз.

**Оқу дағдысын қалыптастыруға арналған жаттығулар:**

* Сөздерді дұрыс оқып үйренейік.
* Дауыстап оқыңыз.
* Мәтінді оқыңыз. Қарамен жазылған сөздерді жаңа әліпбимен көшіріп жазыңыз.
* Айтылым нормасын сақтап, мәнерлеп оқыңыз*.*
* Сәйкестендіріңіз.
* Мәтінді оқиық
* Сөздерді оқып жаттығамыз.
* Мәтінді оқыңыз. Ө әрпінің орнына таңбаланған әріпті тауып, астын сызыңыз.
* Сөздерді оқып жаттығамыз.
* Айтылымы бойынша оқыңыз.

**Тыңдау дағдысын қалыптастыруға арналған жаттығулар:**

* Аудиомәтінді тыңдау арқылы диктант жазыңыз.
* Өлең шумақтарын тыңдап, түсіп қалған сөздерді толықтырыңыз.
* Тыңдайық. Сергіту сәті.
* Тыңдаңыз. Тиісті сөзді жазыңыз.
* Мәтінді тыңдаңыз. Тірек сөздерді пайдаланып, түсінгеніңізді айтыңыз.

**Тақырыпты бекітуге арналған жаттығулар:**

- Сөз тіркесін жасап, жаңаәліпбимен жазыңыз.

- Қарама-қарсы жазылым. Латын қарпімен берілген сөздерді кирилмен, кирилмен берілген сөздерді керісінше жазыңыз.

- Жұп әріптермен келген сөздерге мысал жазыңыз.

- Сөздерді көшіріп жазып, ы және у әріптерінің жазылуына мән беріңіз.

- Қазақтың ұлттық салт-дастүрлері атауын тауып,табылған атауларды астына жазыңыз.

- Сөздердің жазылымын жазыңыз.

- Тест тапсырмасын орындайық.

- Біріккен сөздер жөнінде білімімізді жүйелейміз.

- Рефлексия.

**Топтық және жұптық жұмыс түрлеріне арналған жаттығулар:**

* ТОПТЫҚ ЖҰМЫС. Төмендегі құрылымға сүйеніп, қорытынды жасаңыздар. Жауапты оқып беріңіздер.
* ТОПТЫҚ ЖҰМЫС. Метаграмаларды оқып, шешуін табыңыздар.
* Топтық жұмыс.Төмендегі сөздер қандай заңдылыққа бағынады? Топта талқылап, пікірлеріңізді айтыңыздар.
* Жұптық жұмыс.
* Жұптық жұмыс. Берілген сөздерді жаңа әліпбимен жазыңыз. Көршіңіз айтылымын жазсын.
* Жұптық жұмыс:Ұялы телефон арқылы «Досым лебіз білдіріпті» ойынын ойнау.

ТОПТЫҚ ЖҰМЫС.

 Сурет бойынша мәтін құраңыздар.

 А) ғаламтордан «я» және «ию» әріптері бар 5 сөз табыңыз
 Ә) әріптесіңізге оқыңыз, ол жазады
 Б) орындарыңызбен ауысыңыздар.

**Сөздің дұрыс айтылу нормасын қалыптастыруға арналған жаттығулар:**

* Төл әліпбиімізбен танысып, әріптердің дыбысталуына назар аударыңыз.
* Айтылым нормасына сай оқыңыздар.
* Өлеңді айтылым нормасын сақтап, мәнерлеп оқыңыз.
* Айтылымы бойынша оқыңыз.
* Сабақтың белсенді лексикасындағы сөздердің айтылымын жазыңыз.
* Мәтіндегі сөздердің дұрыс айтылған қатарын табыңыз және неліктен солай айтылып тұрғанын түсіндіріңіз.
* Айтылым.

**Білімді бақылау формалары**:

* диктант;
* аудиодиктант;
* тест алу;
* оқу шапшаңдығын тексеру.

 Қорытынды жасар болсақ, жазу – жаңазатты үйренудің ең оңай жолы. Керек ақпаратты көшіріп жазу - оны есте сақтаудың бірден-бір әдісі. Қолмен жазу процесі сол ақпаратты сүзгіден өткізіп, оны маңызды деп санап, ұзақ есте сақтайды.

Факультативтер - оқушылардың [ғылыми](http://kk.wikipedia.org/wiki/%D2%92%D1%8B%D0%BB%D1%8B%D0%BC) - теориялық білімдерін және тәжірибелік дағдыларын кеңейтуге, олардың танымдық қызығушылықтарын, шығармашылық [қабілеттерін](http://kk.wikipedia.org/wiki/%D2%9A%D0%B0%D0%B1%D1%96%D0%BB%D0%B5%D1%82) дамытуға және [мамандыққа](http://kk.wikipedia.org/wiki/%D0%9C%D0%B0%D0%BC%D0%B0%D0%BD%D0%B4%D1%8B%D2%9B) бағыттауға арналған оқытудың бір түрі. Факультативтер негізгі пәндердің бағдарламаларымен келісілген арнайы бағдарламалар бойынша жүргізіледі. Оқу [жоспарындағы](http://kk.wikipedia.org/wiki/%D0%96%D0%BE%D1%81%D0%BF%D0%B0%D1%80) оқу [сағаттарына](http://kk.wikipedia.org/wiki/%D0%A1%D0%B0%D2%93%D0%B0%D1%82) сәйкес оқушылардың таңдауымен және [ықыласы](http://kk.wikipedia.org/wiki/%D0%AB%D2%9B%D1%8B%D0%BB%D0%B0%D1%81) бойынша ұйымдастырылады.